EkBass/fiwiki-20250220-pages-articles huggingface dataset:
Ristimitta

Ristimitta on kappaleiden ja pintojen suorakulmaisuuden tarkistamisessa ja korjauksessa käytettävä mittausmenetelmä. Kun nelikulmion vastakkaiset sivut ovat yhtä pitkät ja kaikki kulmat 90 astetta, molemmat kappaleen lävistäjät eli ristimitat ovat yhtä suuret. Mikäli toista lävistäjää ei voida mitata esteen vuoksi tai kappale on suorakulmiota monimutkaisempi, oikea ristimitta voidaan määritellä laskemalla se Pythagoraan lauseen mukaisesti. Luokka:Geometria Luokka:Mittaaminen
Who Wants to Be a Super Millionaire

Who Wants to Be a Super Millionaire () oli yhdysvaltalainen, vuonna 2004 esitetty Haluatko miljonääriksi? -ohjelmaan pohjautuva tietokilpailu. Ohjelman pääpalkinto oli 10 miljoonaa dollaria. Kilpailun eroavaisuuksia normaaliin formaattiin olivat esimerkiksi suurempi voittosumma ja kaksi uutta oljenkortta (Three Wise Man, Double-Dip), jotka pelaaja sai käyttöönsä vastatessaan miljoonan dollarin kysymykseen oikein. Luokka:Visailuohjelmat Luokka:2000-vuosikymmenen televisiosarjat Luokka:Haluatko miljonääriksi? en:Who Wants to Be a Millionaire (U.S. game show)#Who Wants to Be a Super Millionaire
Vihan riivaama

Vihan riivaama () on Marlon Brandon ohjaama lännenelokuva vuodelta 1961. Elokuva on Brandon ainoa elokuvaohjaus.Päivän elokuvia, Tv-maailma 50 /2011 sivu 9 Sen viimeistelystä ja lopullisesta leikkauksesta huolehti studio.Arto Pajukallio, Elokuvat, Helsingin Sanomat 18.12.2011, sivu D 13 Elokuvaa pidetään visuaalisesti loistokkaana. Käsikirjoituksen pohjana oleva Charles Neiderin romaani on Billy the Kidin tarinan mukaelma. Pina Pellicer tekee elokuvassa ensimmäisen roolinsa Yhdysvalloissa. Hän kuoli parin vuoden kuluttua 30-vuotiaana. Elokuvalla on hankala historia. Ohjaajiksi oli alun perin suunniteltu Stanley Kubrickia ja Sam Peckinpahia. Sam Peckinpah oli alkujaan mukana käsikirjoituksen teossa, mutta sai myöhemmin potkut toimesta. Brando kutsui uransa alussa olevan Kubrickin tekemään käsikirjoitusta ja ohjaamaan. Kubrickin sovittu puolen vuoden toimeksianto ehti kuitenkin päättyä käsikirjoitusta työstettäessä, ja pian Brando ryhtyi itse ohjaajaksi. Elokuvan budjetti ylittyi, aikataulu petti, eikä työ pysynyt käsissä. == Juoni == Pankkiryöstäjä Dad Longworth (Karl Malden) pettää keikan jälkeen kaverinsa Rion (Marlon Brando), joka joutuu vankilaan viideksi vuodeksi. Sillä aikaa Longworth pääsee pienen kaupungin seriffiksi ja on perustanut perheen. Vapauduttuaan Rio palaa maisemiin, rakastuu Dadin tytärpuoleen Louisaan. Rio saa väärin syytettynä hirttotuomion, ja hänet pidätetään mutta hän karkaa Louisan avulla. Paetessaan hän ampuu Longworthin. Loppukohtauksessa Louisa ja Rio hyvästelevät ja Louisa tajuaa, ettei heillä ole yhteistä tulevaisuutta. == Näyttelijät == == Lähteet == == Aiheesta muualla == * *Vihan riivaama katsottavissa ja ladattavissa Internet Archivesta Luokka:Yhdysvaltalaiset lännenelokuvat Luokka:Yhdysvaltalaiset romaaneihin perustuvat elokuvat Luokka:Vuoden 1961 yhdysvaltalaiset elokuvat
Risto Alapuro

Risto Sakari Alapuro (28. huhtikuuta 1944 Ruokolahti – 6. joulukuuta 2022) oli suomalainen sosiologi. Hän oli vuosina 1986–1991 sosiologian professori Jyväskylän yliopistossa ja vuosina 1991–2010 Helsingin yliopistossa. Vuosina 2005–2009 Alapuro oli akatemiaprofessori. == Ura == Alapuro valmistui ylioppilaaksi vuonna 1963, valtiotieteen kandidaatiksi vuonna 1967 ja lisensiaatiksi vuonna 1969. Hän väitteli tohtoriksi vuonna 1973 Helsingin yliopistossa. Hänen väitöskirjansa käsitteli Akateemista Karjala-Seuraa. Alapuro on ollut tutkijana Michiganin yliopistossa vuosina 1973–1974, Pariisissa École des hautes études en sciences socialesissa 1980–1981 ja Moskovassa 1990–1991. Hän oli Suomen historian ja kulttuurin vierailevana professorina Pariisin yliopistossa vuosina 1985–1987 ja 1999–2000. Vuosina 1967–1968 Alapuro työskenteli Uuden Suomen ulkomaanosaston toimittajana, 1968–1973 Helsingin yliopiston tutkijana ja 1974–1975 sosiologian vs. apulaisprofessorina. Vuonna 1975 Alapuro oli Suomen Akatemian nuorempi tutkija ja vuosina 1976–1980 vanhempi tutkija. Vuosina 1981 ja 1984 Alapuro oli Helsingin yliopistossa vs. assistenttina ja 1983–1984 vs. yliassistenttina. Alapuro oli kansainvälisesti tunnettu tutkija, ja hän keskittyi Suomen historialliseen ja poliittiseen sosiologiaan. Hän oli Suomalaisen Tiedeakatemian jäsen vuodesta 1993. Vuodesta 1998 hän oli myös Academia Europæan jäsen. == Yksityiselämä == Alapuro oli vuosina 1967–1976 avioliitossa taidegraafikko Maria Kähösen kanssa ja 1976–1986 toimittaja Kristina Carlsonin kanssa. Kummastakin liitosta syntyi yksi poika. Toinen pojista on historiantutkija Aappo Kähönen.Kähönen, Aappo, Lonkila, Markku & Luhtakallio, Eeva: Risto Alapuro 1944–2022 Helsingin Sanomat 16.12.2022. Viitattu 16.12.2022. == Julkaisuja == * Akateeminen Karjala-Seura: Ylioppilasliike ja kansa 1920- ja 1930-luvulla. 1973. * * Valtio ja vallankumous Suomessa. Suomentanut Mikko Alapuro. Vastapaino 2017. * * Suomen synty paikallisena ilmiönä 1890–1933. 1994. * Suomen älymystö Venäjän varjossa. 1997. * (toim.) * == Lähteet == ==Aiheesta muualla== * Leppänen, Veli-Pekka: Suomalaisen sosiologian suuri nimi jatkaa tutkimustyötä eläkkeelläkin. Helsingin Sanomat 28.4.2014. Luokka:Suomalaiset sosiologit Luokka:Suomalaiset professorit Luokka:Helsingin yliopiston professorit Luokka:Jyväskylän yliopiston professorit Luokka:Vuonna 1944 syntyneet Luokka:Vuonna 2022 kuolleet Luokka:Academia Europæan jäsenet
Hunajaoppaat

Hunajaoppaat (Indicatoridae) on tikkalintujen lahkoon kuuluva lintuheimo. Heimo on nimetty hunajaoppaan (Indicator indicator) mukaan. Se on lintulaji, joka opastaa ihmisen mehiläispesälle. Kun ihminen on rikkonut pesän ja kerännyt hunajan, hunajaopas pääsee syömään vahan ja pesään jääneet toukat. Sen sijaan suurimman osan heimon muista lajeista ei tiedetä toimivan näin. Hunajaoppaat ovat pesäloisia eli naaras munii toisen lintulajin pesään ja jättää haudonnan ja poikasen hoidon isäntälajille. == Suvut ja lajit == ===Hunajaoppaat Indicator=== *harmaahunajaopas Indicator minor *hunajaopas Indicator indicator *intianhunajaopas Indicator xanthonotus *kongonhunajaopas Indicator willcocksi *malakanhunajaopas Indicator archipelagicus *pikkuhunajaopas Indicator pumilio *suomuhunajaopas Indicator variegatus *täplähunajaopasIndicator maculatus *vaaleahunajaopas Indicator meliphilus *viiksihunajaopas Indicator exilis ===Isoloistikat Melignomon=== *guinenanloistikka Melignomon eisentrauti *kongonloistikka Melignomon zenkeri ===Loistikat Prodotiscus=== **harmaaloistikka Prodotiscus regulus **loistikka Prodotiscus zambesiae **pikkuloistikka Prodotiscus insignis ===Lajit, joilla on oma sukunsa=== *lyyryhunajaopas Melichneutes robustus == Aiheesta muualla == *ITIS: Indicatoridae * Luokka:Seulonnan keskeiset artikkelit
Pseudomorfiini

Pseudomorfiini (nimenä myös oksidimorfiini (oxydimorphine) tai dehydromorfiini) oopiumissa esiintyvä epäpuhtaus, morfiinin luonnollinen dimeeri. Sen löysi ensimmäisenä Pelletier vuonna 1835. Yhdistettä voidaan syntetisoida morfiinista hapettavalla dimerisaatiolla kaliumferrisyanidin avulla. == Lähteet == Luokka:Opioidit
Nikola Lončar

Nikola Lončar (; s. 31. toukokuuta 1972 Kragujevac, Jugoslavia) on serbialainen kilpauransa päättänyt koripalloilija. == Ura == === Seurajoukkueet === Lončar aloitti pääsarjauransa KK Partizanissa vuonna 1989. Seuran paidassa hän voitti maansa mestaruuden vuosina 1992 ja 1995. Lisäksi Lončar voitti Euroliigan-mestaruuden kaudella 1991–1992. Kaudeksi 1995–1996 hän siirtyi Real Madridiin, josta hän jatkoi yhden kauden jälkeen italialaiseen Pallacanestro Vareseen. Kaudeksi 1997–1998 Lončar siirtyi Paris Basket Racingiin. Hän aloitti kauden 1998–1999 Maccabi Tel Avivissa, mutta sai potkut joulukuussa 1998. Tämän takia hän siirtyi loppukaudeksi Joventut Badalonaan. Seuraavan kauden alkaessa Lončar ei pelannut missään seurassa, mutta tammikuussa 2000 hän siirtyi RB Montecatini Termeen. Kaudet 2000–2002 Lončar pelasi CB Breogánissa ja vuodet 2002–2005 hän vietti Club Estudiantesissa. Kaudeksi 2005–2006 hän palasi Partizaniin. Lončar lopetti uransa vuonna 2006 Olimpia Milanossa. === Maajoukkue === Lončar edusti maajoukkuetasolla Jugoslaviaa, jonka paidassa hän voitti vuoden 1996 olympialaisista hopeaa. EM-kilpailuista hän voitti kultaa vuonna 1997 ja pronssia vuonna 1999. Lončar oli myös mukana voittamassa vuoden 1998 maailmanmestaruutta. == Lähteet == == Aiheesta muualla == *Euroliigan pelaajaprofiili *ACB:n pelaajaprofiili Luokka:Serbialaiset koripalloilijat Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Vuonna 1972 syntyneet Luokka:Elävät henkilöt
Dimeeri

Dimeeri on yhdiste, joka koostuu kahdesta identtisestä tai samankaltaisesta molekyylistä. Siinä kaksi monomeeriä on liittynyt toisiinsa sidoksella, joka voi olla joko vahva tai heikko. == Orgaanisessa kemiassa == Molekyyliset dimeerit muodostuvat usein kahden identtisen osan reaktiolla esim.: 2A → A–A. Tässä esimerkissä monomeeri ”A” dimerisoituu muodostaen dimeerin ”A–A”. Etikkahappo muodostaa dimeerejä kaasuna, sen monomeerit yhdistyvät toisiinsa vetysidoksella. Sopivissa olosuhteissa suurin osa molekyyleistä, joissa on OH- ryhmä, muodostavat dimeerejä, kuten vesi-dimeeri. Disyklopentadieeni on epäsymmetrinen dimeeri, joka on muodostunut kahdesta syklopentadieeni- molekyylistä Diels–Alder-reaktiossa. Kuumennettaessa se hajoaa retro- Diels–Alder-reaktiossa muodostaen kaksi identtistä monomeeriä: :C10H12 → 2 C5H6 Termiä homodimeeri käytetään, kun molekyylit ovat täysin identtisiä (esim. A–A) ja heterodimeeri kun ne eroavat toisistaan (esim. A–B). Dimerisaatin vastakohtaa sanotaan dissosiaatioksi. == Lääketieteessä == D-dimeeri on fibriinin hajoamistuote, jota vapautuu verenkiertoon kun fibriinin aiheuttama verihyytymä hajoaa. Sen nimi johtuu siitä, että se sisältää kaksi ristiinlinkittynyttä fibrinogeenin palasta. Se on mitattavissa oleva arvo ja kertoo verihyytymien olemassaolosta. == Katso myös == * Monomeeri * Trimerisaatio == Lähteet == == Aiheesta muualla == Luokka:Kemialliset reaktiot Luokka:Kemialliset aineet
Kiinapuut

Kiinapuut (Cinchona) on matarakasvien suku, jonka joidenkin jäsenien kaarnasta saadaan kiniiniä.Facta 2001 Carl von Linné nimesi ne kreivitär Cinchónan mukaan, jonka aviomies parani malariasta kiniinin avulla 1600-luvulla.Kiinamylly sai muistokiven Varsinais-Suomen sairaanhoitopiiri Sukuun kuuluu noin neljäkymmentä lajia. == Ulkonäkö ja koko == Kiinapuut kasvavat 15–20 metriä korkeiksi, ja kukkivat valkoisin, keltaisin tai vaaleanpunaisin kukin.Quinine Raintree Tropical plant Database == Levinneisyys == Kiinapuut kasvavat luonnonvaraisina Andien Amazonin sademetsän puoleisilla rinteillä lähellä päiväntasaajaa 1 500–3 000 metrin korkeudessa. Niitä viljellään monissa trooppisissa maissa lääketeollisuuden raaka-aineiksi. == Sukuun kuuluvia lajeja == * Cinchona antioquiae * Cinchona asperifolia * Cinchona barbacoensis * Cinchona boliviana * Cinchona calisaya – kiinapuu * Cinchona capuli * Cinchona fruticosa * Cinchona glandulifera * Cinchona hirsuta * Cinchona krauseana * Cinchona lancifolia * Cinchona lucumifolia * Cinchona macrocalyx * Cinchona micrantha * Cinchona mutisii * Cinchona nitida * Cinchona officinalis * Cinchona parabolica * Cinchona pitayensis * Cinchona pubescens * Cinchona pyrifolia * Cinchona rugosa * Cinchona scrobiculata * Cinchona villosa == Lähteet == == Aiheesta muualla == * Finto: Kassu – Kasvien suomenkieliset nimet: Cinchona * ITIS: Cinchona * United States Department of Agriculture (USDA): Cinchona * Flora of China: Cinchona Luokka:Matarakasvit
Loistikat

Loistikat (Prodotiscus) on hunajaoppaiden heimoon kuuluva tikkalintusuku. Loistikkojen sukuun kuuluu BirdLife Suomen mukaan kolme lajia. == Loistikkoihin kuuluvia lajeja == * Harmaaloistikka (Prodotiscus regulus) * Loistikka (Prodotiscus zambesiae) * Pikkuloistikka (Prodotiscus insignis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Prodotiscus (englanniksi) Luokka:Hunajaoppaat
Stewart (elokuva)

Stewart (Assassination of a High School President) on vuonna 2008 kuvattu neo noir -komediaelokuva. Elokuvan pääosia esittävät Reece Thompson, Bruce Willis, Mischa Barton, Michael Rapaport, Kathryn Morris, Josh Pais, Michael Zegen ja Luke Grimes. Elokuvan on ohjannut Brett Simon. == Näyttelijät == Lähde: == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Vuoden 2008 yhdysvaltalaiset elokuvat
Saint-Pierre

Saint-Pierre tai St. Pierre () voi tarkoittaa seuraavia: == Paikkoja == *Saint-Pierre, Saint-Pierre ja Miquelonin pääkaupunki *Saint-Pierre, Saint- Pierre ja Miquelonin saari *Saint-Pierre, järvi Kanadassa *Saint-Pierre, kunta Italian Aostanlaaksossa *Havre-Saint-Pierre, kaupunki Quebecissä, Kanadassa *Woluwe-Saint-Pierre, kunta Brysselin alueella Belgiassa ===Ranskan kuntia=== *Saint-Pierre, Alpes-de-Haute-Provence *Saint-Pierre, Bas-Rhin *Saint-Pierre- sur-Dives, Calvados *Saint-Pierre, Cantal *Saint-Pierre, Haute-Garonne *Saint- Pierre, Jura *Saint-Pierre, Marne *Saint-Pierre, Martinique *Saint-Pierre, Réunion == Henkilöitä == * Charles Irénée Castel de Saint-Pierre, abbé de Saint-Pierre (1658–1743), ranskalainen kirjailija * Georges St. Pierre (s. 1981), kanadalainen vapaaottelija * Jacques Henri Bernardin de Saint-Pierre (1737–1814), ranskalainen kirjailija * Martin St. Pierre (s. 1983), kanadalainen jääkiekkoilija == Muita merkityksiä == * Saint-Pierre de Montmartre, keskiaikainen kirkko Pariisin Montmartrella * Pouligny Saint- Pierre, ranskalainen vuohenmaidosta valmistettu juusto
Tapani Jalkanen

Tapani Veli Jalkanen (s. Kärsämäki)http://www.kp24.fi/uutiset/31818/Levyarvio- Tapani-Jalkanen-Hitaat-hevoset-nopeet-naiset on suomalainen laulaja, joka on tehnyt mm. lastenlauluja Pete Paukku -nimimerkillähttp://www.hypermedia.fi/VYS/salanimet.html . ==Diskografia== * Tähtiyön trubaduuri, (1982 Minimusic) * Satuja ja lauluja lapsille 3, (1983 Minimusic) * Satuja ja lauluja lapsille 4: kissa kirnuun putosi, (1984 Minimusic) * Pete Paukun parhaat lastenlaulut, (1985 Minimusic) * Antaa tuulen puhaltaa, (1986) * Lastenlauluja, (1990 Minimusic) * Hitaat hevoset, nopeat naiset, (2000) ==Lähteet== ==Aiheesta muualla== * * * Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Timo Tikkanen

Timo Juhani Tikkanen (9. joulukuuta 1945 – 4. helmikuuta 2009 Hamina)http://www.findagrave.com/cgi-bin/fg.cgi?page=gr&GRid;=34940870 oli suomalainen harmonikansoittaja, säveltäjä ja sanoittaja, jolla oli oma yhtye nimeltään Timo Tikkasen Humppaveljethttp://www.fono.fi/Dokumentti.aspx?esittaja=tikkanen+timo&id;=f46e0c2e-4491-4aad-b8ac-76cf598fed30. ==Lähteet== ==Aiheesta muualla== * * Luokka:Suomalaiset harmonikansoittajat Luokka:Suomalaiset säveltäjät Luokka:Suomalaiset sanoittajat Luokka:Vuonna 1945 syntyneet Luokka:Vuonna 2009 kuolleet
Central Synagogue

Central Synagogue on Manhattanilla New Yorkissa sijaitseva uusmaurilaiseen tyyliin rakennettu synagoga, johon on otettu mallia Budapestin Dohány-kadun synagogasta. Se on ollut pidempään jumalanpalveluskäytössä kuin yksikään toinen kaupungin synagogista. Synagogasta tuli virallisesti New York Cityn maamerkki vuonna 1966 ja kansallinen maamerkki vuonna 1975. Se omistaa Salem Fieldsin hautausmaan Brooklynissä. == Lähteet == == Aiheesta muualla == Luokka:Manhattanin rakennukset ja rakennelmat Luokka:National Register of Historic Places -kohteet Manhattanilla Luokka:New Yorkin synagogat Luokka:Midtown (Manhattan)
Île Verte (Saint-Pierre ja Miquelon)

Île Verte () on Saint-Pierre ja Miquelonin saariryhmään kuuluva pieni kallioinen saari, joka sijaitsee Ranskan ja Kanadan välisen aluevesirajan kohdalla. Kumpikin valtio vaatii saarta itselleen. Saarelle rakennettiin vuonna 1908 ensimmäinen majakka, joka korvattiin uudella vuonna 1955. Nykyinen, kolmas majakka on vuodelta 1993. ==Lähteet== Luokka:Saint-Pierre ja Miquelon Luokka:Kiistanalaiset alueet
Lumilautailun maailmanmestaruuskilpailut 2011

Lumilautailun maailmanmestaruuskilpailut järjestettiin vuonna 2011 yhdeksännen kerran. Kilpailut käytiin Espanjan La Molinassa ja Barcelonassa 14.–22. tammikuuta. Niissä kilpaili 370 osanottajaa 44 maasta. Miehet kilpailivat kuudessa eri lajissa ja naiset viidessä. Ainoastaan big air -kisa pidettiin Barcelonassa ja kaikki muut La Molinassa. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Half-pipe Nathan Johnstone 26,8 Iouri Podladtchikov 26,2 Markus Malin 24,3 Slopestyle Seppe Smits 28,7 Niklas Mattsson 28,1 Ville Paumola 26,2 Big air Petja Piiroinen 51,7 Seppe Smits 48,9 Rocco van Straten 47,4 Big air Alun perin toiseksi sijoittunut Zachary Stone (48,9) hylättiin dopingin takia. Alun perin toiseksi sijoittunut Zachary Stone (48,9) hylättiin dopingin takia. Alun perin toiseksi sijoittunut Zachary Stone (48,9) hylättiin dopingin takia. Alun perin toiseksi sijoittunut Zachary Stone (48,9) hylättiin dopingin takia. Alun perin toiseksi sijoittunut Zachary Stone (48,9) hylättiin dopingin takia. Alun perin toiseksi sijoittunut Zachary Stone (48,9) hylättiin dopingin takia. Alun perin toiseksi sijoittunut Zachary Stone (48,9) hylättiin dopingin takia. Paripujottelu Benjamin Karl Benjamin Karl Simon Schoch Simon Schoch Rok Marguč Rok Marguč Parisuurpujottelu Benjamin Karl Benjamin Karl Rok Marguč Rok Marguč Roland Fischnaller Roland Fischnaller Lumilautakrossi Alex Pullin Alex Pullin Seth Wescott Seth Wescott Nate Holland Nate Holland === Naiset === Laji Kultaa Kultaa Hopeaa Hopeaa Pronssia Pronssia Half-pipe Holly Crawford 26,7 Ursina Haller 23,4 Liu Jiayu 22,5 Slopestyle Enni Rukajärvi 28,2 Šárka Pančochová 25,2 Shelly Gotlieb 21,6 Paripujottelu Hilde-Katrine Engeli Hilde-Katrine Engeli Nicolien Sauerbreij Nicolien Sauerbreij Claudia Riegler Claudia Riegler Parisuurpujottelu Aljona Zavarzina Aljona Zavarzina Claudia Riegler Claudia Riegler Doris Günther Doris Günther Lumilautakrossi Lindsey Jacobellis Lindsey Jacobellis Nelly Moenne-Loccoz Nelly Moenne-Loccoz Dominique Maltais Dominique Maltais == Mitalitaulukko == 1 3 0 0 3 2 2 1 2 5 3 2 0 2 4 4 1 1 1 3 5 1 1 0 2 6 1 0 0 1 6 1 0 0 1 8 0 3 0 3 9 0 1 1 2 9 0 1 1 2 11 0 1 0 1 11 0 1 0 1 11 0 1 0 1 14 0 0 1 1 14 0 0 1 1 14 0 0 1 1 14 0 0 1 1 Yhteensä Yhteensä 11 11 11 33 == Lähteet == *FIS:n tietokanta Luokka:Lumilautailun maailmanmestaruuskilpailut Luokka:Vuoden 2011 urheilu Luokka:Gironan maakunta Luokka:Barcelonan urheilu
Yari (täsmennyssivu)

Yari voi tarkoittaa ainakin seuraavia: * Yari, suomalainen muusikko * Yari, japanilainen keihäs
HMS Tordön (1865)

HMS Tordön oli Ruotsin laivaston vuonna 1865 vesillelaskettu John Ericsson -luokan monitori. == Valmistus == Alus tilattiin Motalan telakalta 864 285 Ruotsin kruunulla ja sen köli laskettiin 1864Harris s. 27. Alus laskettiin vesille 1. joulukuuta 1865 ja se otettiin palveluksen 16. elokuuta 1866. == Palvelus == Heinäkuussa 1867 Tordön lähti sisaralustensa HMS John Ericssonin ja HMS Tirfingin, höyryfregatti HMS Vanadisin ja siipirataskorvetti HMS Thorin sekä Norjan laivaston monitorin KNM Scorpionin kanssa Tukholmasta ammuntoihin saaristoon. Kuningas Oskar II vieraili osastossa 17. heinäkuuta, tarkasti kaikki alukset ja seurasi ammuntoja. Osasto lähti 24. heinäkuuta laivastovierailulle Helsinkiin ja Kronstadtiin vara-amiraali Christian Anders Sundinin johdolla. 20. kesäkuuta 1867 annetun kuninkaallisen määräyksen numero 242 mukaan osaston tuli viipyä Helsingissä viisi ja Kronstadtissa kaksitoista vuorokautta. Osasto saapui 3. elokuuta Kronstadtiin, jossa suurherttua Konstantin teki kahden ja puolen tunnin vierailun osaston aluksilla. Osasto lähti paluumatkalle 17. elokuuta. Vierailu oli monitorien ainoa yhdessä tekemä.Harris, Daniel G. s. 28 Alus poistettiin palveluksesta 25. elokuuta 1922 ja myytiin marraskuussa 1923 Saksaan romutettavaksi. == Lähteet == * * * * * === Viitteet === Luokka:Ruotsin merivoimien John Ericsson -luokan monitorit Luokka:Ruotsalaiset ensimmäisen maailmansodan monitorit
HMS Tirfing (1866)

HMS Tirfing oli Ruotsin laivaston vuonna 1866 vesillelaskettu John Ericsson -luokan monitori. == Valmistus == Alus laskettiin vesille 1. kesäkuuta 1866 ja se otettiin palveluksen 4. heinäkuuta 1867. == Palvelus == Heinäkuussa 1867 Tirfing lähti sisaralustensa HMS Tordönin ja HMS John Ericssonin, höyryfregatti HMS Vanadisin ja siipirataskorvetti HMS Thorin sekä Norjan laivaston monitorin KNM Scorpionin kanssa Tukholmasta ammuntoihin saaristoon. Kuningas Oskar II vieraili osastossa 17. heinäkuuta, tarkasti kaikki alukset ja seurasi ammuntoja. Osasto lähti 24. heinäkuuta laivastovierailulle Helsinkiin ja Kronstadtiin vara-amiraali Christian Anders Sundinin johdolla. 20. kesäkuuta 1867 annetun kuninkaallisen määräyksen numero 242 mukaan osaston tuli viipyä Helsingissä viisi ja Kronstadtissa kaksitoista vuorokautta. Osasto saapui 3. elokuuta Kronstadtiin, jossa suurherttua Konstantin teki kahden ja puolen tunnin vierailun osaston aluksilla. Osasto lähti paluumatkalle 17. elokuuta. Vierailu oli monitorien ainoa yhdessä tekemä.Harris, Daniel G. s. 28 Alus poistettiin palveluksesta 25. elokuuta 1922 ja myytiin vuonna 1923 Saksaan romutettavaksi. == Lähteet == * * * * * === Viitteet === Luokka:Ruotsin merivoimien John Ericsson -luokan monitorit Luokka:Ruotsalaiset ensimmäisen maailmansodan monitorit
HMS Loke (1869)

HMS Loke oli Ruotsin laivaston vuonna 1869 vesillelaskettu John Ericsson -luokan monitori. == Valmistus == Aluksen rahoitus vahvistettiin vuoden 1866 budjetissa ja se tilattiin 8. maaliskuuta 1867 Motala Verkstadin Norrköpingin telakalta. Aluksen suunnitteli Jacques d’Ailly, joka oli suunnitellut aiemmatkin John Ericsson -luokan alukset. Köli laskettiin vielä maaliskuussa 1867, mutta alus laskettiin vesille vasta 4. syyskuuta 1869. Nimi vahvistettiin 17. helmikuuta 1870 annetulla päiväkäskyllä. Alus otettiin palveluksen marraskuussa 1871, jolloin sen valmistuskustannukset olivat hieman yli 1,2 miljoonaa Ruotsin kruunua.Bojerud, Stellan s. 168-169 Aluksen aseistusta täydennettiin jo koeajoissa 25 mm Nordenfelt M/77 -tykki ja kaksi 12 mm Palmcrantz M/75 -konekivääriä asennettiin vuonna 1877. Konekiväärit korvattiin vuosina 1885–1887 25 millimetrin tykeillä. Aluksen pääaseet vaihdettiin vuonna 1890 kahteen 240 millimetrin Finnspång M/76 -tykkiin 3. maaliskuuta 1882 annetun päiväkäskyn mukaisesti.Bojerud, Stellan s. 177 == Palvelus == Alus oli palveluksessa ainoastaan kuusi purjehduskautta, mikä oli paljon vähemmän kuin muilla Ruotsin merivoimien monitoreilla. Purjehduskaudet olivatBojerud, Stellan s. 180: *22. lokakuuta-9. joulukuuta 1871 komentajakapteeni Pantzerhielm *19. kesäkuuta-7. syyskuuta 1872 komentajakapteeni Pantzerhielm *21. heinäkuuta-7.. syyskuuta 1875 komentajakapteeni Pantzerhielm ( 21. -29. heinäkuuta sijaisena kapteeni Klintby) *19. kesäkuuta-4. syyskuuta 1876 komentajakapteeni Fachs *2. heinäkuuta-4. syyskuuta 1877 komentajakapteeni Broberg *8. heinäkuuta-8. syyskuuta 1880 komentajakapteeni Lindmark Laivaston esikunta teki varauksen vuoden 1903 budjettiin 270 000 kruunusta Loken modernisointiin. Työn kokonaiskustannuksiksi arvioitiin 540 000 kruunua, joka edellytti hakemusta maan hallitukselta. Kun hallitus päätti monitorien tulleen tiensä päähän niin modernisoinnista päätettiin toistaiseksi luopua. Laivaston esikunta teki uuden hakemuksen vuonna 1908, mutta maan hallitus hylkäsi sen samoin perustein. Aluksen modernisoinnista päätettiin luopua ja se poistettiin palveluksesta 21. elokuuta 1908. Alus asetettiin myyntiin 62 922 kruunun lähtöhinnalla. Aluksen ostajasta ei ole tietoa, mutta todennäköisesti se romutettiin ennen ensimmäisen maailmansodan puhkeamista.Bojerud, Stellan s. 179-180 == Lähteet == * * * * === Viitteet === Luokka:Ruotsin merivoimien John Ericsson -luokan monitorit
HMS Garmer

HMS Garmer oli alun perin saaristotykistön () ja sen Ruotsin laivastoon liittämisen jälkeen vuonna 1872 alkaen laivaston monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen . == Valmistus == Ericssonin ja d'Aillyn suunnitteleman aluksen kokonaispituus oli 28,5 ja sen maksimi leveys 6,98 metriä. Aluksen syväys oli ainoastaan 2,29 metriä. Aluksen uppouma oli täysin kuormattuna 271 tonnia. Aluksen Yhdysvalloista New Yorkista ostettu yksikattilainen 90 hevosvoiman höyrykone mahdollisti 5,5 solmun nopeuden.Harris s. 28-29 Aluksen aseistuksena oli ainoastaan yksi Finspongin valmistama 26,7 senttimetrin matalapaineinen Ferlitsen-järjestelmää käyttävä suustaladattavatykki. Lisäksi aluksella oli vuonna 1877 kymmenpiippuinen 12 millimetrin konekivääri. Aluksen suojana oli 39 millimetriä paksu panssarivyö ja 20 millimetrin kansipanssari. Tykkitornin kilpi oli 149 millimetriä ja tulenjohtotorni 208 millimetriä paksu. Aluksen miehistönä oli kaksi upseeria, neljä aliupseeria ja neljätoista miehistönjäsentä. Alus tilattiin Norrköpingistä Motalan telakalta. Alus laskettiin vesille 19. toukokuuta 1867 ja se otettiin palveluksen 17. maaliskuuta 1868.Hofsten, Gustaf von & Waernberg, Jan s. 101 == Palvelus == Alus poistettiin palveluksesta 17. helmikuuta 1893. == Lähteet == * * * === Viitteet === Luokka:Ruotsin merivoimien monitorit
Isoloistikat

Isoloistikat (Melignomon) on hunajaoppaiden heimoon kuuluva tikkalintusuku. Isoloistikkojen sukuun kuuluu BirdLife Suomen mukaan kaksi lajia. == Isoloistikkoihin kuuluvia lajeja == * Guineanloistikka (Melignomon eisentrauti) * Kongonloistikka (Melignomon zenkeri) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Melignomon (englanniksi) Luokka:Hunajaoppaat
Gil González Dávila

upright|pienoiskuva|Gil González Dávila. Gil González Dávila (noin 1480–1526) oli espanjalainen konkistadori. González lähti Keski-Amerikkaan ja saapui Costa Ricaan, missä alkuasukkaat suhtautuivat häneen ystävällisesti. Hän jatkoi Nicaraguaan, missä 15 000 intiaania kastettiin kristinuskoon ja Gonzálezin seurue sai paljon kultaa. González palasi Panamaan ja kertoi löytäneensä reitin valtamereltä valtamerelle Nicaraguajärven kautta. Hän lähti vuonna 1523 toiselle tutkimusmatkalleen Hondurasiin, löysi Fonsecanlahden ja nimesi sen piispa Juan Rodríguez de Fonsecan mukaan. Hondurasissa González joutui ristiriitaan Hernán Cortésin kanssa. González pakotettiin muuttamaan Meksikoon, mistä hän palasi Espanjaan.Gil González Dávila, conquistador Biografias y vidas == Lähteet == Luokka:Espanjalaiset tutkimusmatkailijat ja konkistadorit Luokka:1400-luvulla syntyneet Luokka:1500-luvulla kuolleet
Sosiaalinen verkosto

Sosiaalinen verkosto on sosiaalinen rakenne, joka koostuu yksilöistä (tai organisaatioista), jotka ovat yhteydessä toisiinsa yhdellä tai useammalla keskinäisellä riippuvuussuhteella. Tällaisia suhteita voivat olla ystävyys, sukulaisuus, yhteinen etu, taloudellinen vaihto, seksuaaliset suhteet tai suhteet, jotka perustuvat tietoon, uskomuksiin tai arvovaltaan. Sosiaalisten verkostojen analyysissä (engl. social network analysis, SNA) sosiaaliset verkostot nähdään verkostoteorian kontekstissa siten, että ne muodostuvat solmukohdista ja yhteyksistä; solmut ovat yksilöllisiä toimijoita verkostoissa, ja yhteydet kuvaavat toimijoiden välisiä suhteita. Muodostuvat graafipohjaiset rakenteet ovat usein hyvin kompleksisia. Monilla tieteenaloilla tapahtuva sosiaalisten verkostojen tutkimus on osoittanut, että verkostot toimivat monilla tasoilla perheistä valtioihin, ja niillä on merkittävä rooli ongelmanratkaisussa, organisaatioiden toiminnassa ja yksilöiden kyvyssä saavuttaa tavoitteitaan. Sosiaalisia verkostoja muodostuu useissa sosiaalisen median palveluissa kuten Facebookissa ja Twitterissä, joissa käyttäjät voivat seurata toistensa lähettämiä viestejä. Sosiaalisen median palvelujen yleistyminen on nostanut sosiaaliset verkostot ja niiden analyysin laajemman kiinnostuksen kohteeksi. Luokka:Sosiologia az:Sosial şəbəkə (internet) th:บริการเครือข่ายสังคม
Henrik Adolf Mechelin

Henrik Adolf Mechelin () oli suomalainen virkamies, valtiopäiväedustaja ja senaattori. == Opiskelu ja työura == Henrik Adolf Mechelin suoritti ylioppilastutkinnon Helsingissä vuonna 1830. Tämän jälkeen hän opiskeli Helsingin yliopistossa, josta valmistui viisausopin (filosofian) maisteriksi vuonna 1836.Leo ja muut Mechelinit 2005, s. 448. Mechelin teki pitkän virkauran Venäjän ulkoasiain hallinnossa eri tehtävissä. Hän toimi Venäjän ulkoasiainministeriössä kansliavirkamiehenä ja kielenkääntäjänä vuosina 1839–1849 ja Venäjän pääkonsulina Norjassa 1850–1869. Vuonna 1869 Mechelin nimitettiin senaattoriksi talousosastoon ja 1871 hänet nimettiin senaatin kirkollisasiain toimikunnan päälliköksi. Vuonna 1885 hän sai omasta pyynnöstään eron senaattorin virasta.Bergholm 1912, s. 313. Mechelin oli aatelissäädyssä sukunsa edustaja valtiopäivillä 1888, 1891, 1894, 1897 ja 1899. == Arvonimet ja kunnianosoitukset == Mechelin sai nimineuvoksen (1839), kollegiasessorin (1844), hovineuvoksen (1847), kollegineuvoksen (1850), valtioneuvoksen (1854) ja viimein vuonna 1868 todellisen valtioneuvoksen arvonimet. Hänet aateloitiin lastensa ja heidän jäkeläistensä kanssa vuonna 1886 ja merkittiin Suomen ritarihuoneen kirjoihin vuonna 1887. Hänen aatelissukunsa on sittemmin sammunut. Viitattu 22.11.2015. Mechelin sai myös useita venäläisiä ja ruotsalaisia kunniamerkkejä. == Perhe == Henrik Adolf Mechelinin vanhemmat olivat Kesälahden kappalainen, myöhempi Jaakkiman kirkkoherra Henrik Johan Mechelin (1774–1840) ja Christina Maria Costiander (1785–1855). Perheeseen syntyi 12 lasta, joista Henrik Adolf oli viidenneksi vanhin.Leo ja muut Mechelinit 2005, s. 443, 445. Henrik Adolf meni vuonna 1846 naimisiin Eugénie Octavie Josephine Cathérine Tricot de Mouceaux’n (19. huhtikuuta 1829 Pietari – 6. maaliskuuta 1919 Helsinki) kanssa. Pariskunta sai viisi lasta: Oscar Johan (s. 1851), Julia Fanny (s. 1853), Marie Cecile Constance Adele (s. 1860), Adolf Constantin (s. 1862) ja Henrik Josef Gustaf (s. 1864). Kaikki lapset syntyivät Kristianiassa (nyk. Oslo) isän ollessa siellä Venäjän konsulina.Leo ja muut Mechelinit 2005, s. 449. Henrik Adolf Mechelin oli Leo Mechelinin setä. He olivat myös yhtä aikaa senaatin jäseninä. == Lähteet == * Bergholm Axel: Keisarillisen Suomen hallituskonseljin ja sanaatin puheenjohtajat, jäsenet ja virkamiehet 1809–1909. Biograafisia tietoja. WSOY, Porvoo 1912. * Leo ja muut Mechelinit – Kirjan verran sukua. Sukuseura Mechelinus, Tampere 2005. === Viitteet === Luokka:Suomalaiset senaattorit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1813 syntyneet Luokka:Vuonna 1899 kuolleet
Pierina Legnani

Pierina Legnani (1863–1923) oli italialainen ballerina. Hän esiintyi Milanossa, Pariisissa, Lontoossa ja Madridissa ennen kuin pääsi vuonna 1893 Mariinski-teatteriin, jossa hän saattoi 32 fouettén käytännön alulle. Legnanin inspiroimana venäläiset tanssijat kehittivät heille nykyisin ominaisen teknisen briljanssinsa.Pierina Legnani (Italian ballerina). Britannica Online Encyclopedia. Legnani esiintyi Venäjällä vuoteen 1901. Hän sai Keisarilliselta baletilta prima ballerina assolutan arvonimen, jonka hänen lisäkseen on siltä saanut vain Mathilde Krzesinska. Sen lisäksi, että Legnani loi Odetten ja Odilen kaksoisroolin Marius Petipan ja Lev Ivanovin versiossa Joutsenlammesta (1895), hän esiintyi myös esimerkiksi Coppéliassa. Hän jatkoi esiintymistä vuoden 1910 paikkeille Italiassa, Ranskassa ja Englannissa. == Lähteet == Luokka:Italialaiset balettitanssijat Luokka:Vuonna 1863 syntyneet Luokka:Vuonna 1923 kuolleet
Torger Enckell

Torger Carolus Enckell (22. huhtikuuta 1901 Kurkijoki – 1. toukokuuta 1991 Helsinki) oli suomalainen taidemaalari ja -graafikko. Hänen töitään oli ensi kertaa julkisesti esillä vuonna 1924. Enckell kuului 1920-luvulta lähtien suomenruotsalaisen modernismin huomattaviin edustajiin. Enckell opiskeli vuosina 1919–1921 Suomen Taideyhdistyksen piirustuskoulussa Alvar Cawénin johdolla ja teki opintomatkoja Pariisiin ja Roomaan vuosina 1925–1926. André Derainin tiedetään olleen hänelle yksi tärkeä taiteellinen esikuva. Enckellin maalauksille on ominaista välittömyys ja intiimiys sekä varhaisvuosien jälkeen kolorismiin ja ranskalaisen värimaalauksen tyyliin suuntautunut vahva värien käsittely. Enckellin maalausten keskeisen osan muodostavat henkilötutkielmat, muotokuvat ja omakuvat, mutta teosten aiheina on myös maisemia ja asetelmia. Piirustuksilla ja grafiikalla on lisäksi tuotannossa merkittävä osa. Enckell oli yksi vuonna 1956 syntyneen Prisma-taiteilijaryhmän perustajajäsenistä, ja hän osallistui ryhmän kaikkiin yhteisnäyttelyihin. Ryhmän muita jäseniä olivat Yngve Bäck, Gösta Diehl, Ragnar Ekelund, Unto Pusa, Sigrid Schauman ja Sam Vanni. Enckell toimi vuosina 1958–1963 myös maalauksen opettajana Vapaassa taidekoulussa, viimeiset kolme vuotta koulun rehtorina. Enckell palkittiin vuonna 1962 Pro Finlandia -mitalilla. Enckellin vanhemmat olivat professori Karl Enckell (1853–1937) ja Vesta Charlotta Edgren (1871–1947), ja hänen veljiään olivat kirjailijat Olof Enckell (1900–1989) ja Rabbe Enckell (1903–1974). Kuvataiteilija Carolus Enckell (1945–2017) oli Enckellin lapsi. ==Lähteet== * *Torger Enckell. Porin taidemuseo. * === Viitteet === ==Kirjallisuutta== *Enckell, Carolus – Lammi Teija – Nummelin, Esko (toim.) 2011. Torger Enckell. Porin taidemuseon julkaisuja 111. ISBN 978-952-5648-30-0 Luokka:Suomalaiset taidemaalarit Luokka:Suomalaiset taidegraafikot Luokka:Pro Finlandia -palkitut Luokka:Vuonna 1901 syntyneet Luokka:Vuonna 1991 kuolleet
Love in Rewind

Love in Rewind on bosniahertsegovinalaisen Dino Merlinin kappale, jolla Merlin edusti kotimaataan vuoden 2011 euroviisuissa. Kappale kilpaili toisessa semifinaalissa, jossa se sai 109 pistettä, sijoittui viidenneksi ja pääsi siten finaaliin. Finaalissa se sijoittui kuudenneksi 125 pisteellä. Kappale sai täydet 12 pistettä Itävallalta, Makedonian tasavallalta, Serbialta, Slovenialta ja Sveitsiltä. == Listasijoitukset == Lista (2011) Paras sijoitus Danish Singles Chart 86 == Lähteet == Luokka:Vuoden 2011 euroviisuedustuskappaleet Luokka:Bosnia ja Hertsegovinan euroviisuedustuskappaleet
Tule tanssimaan

Tule tanssimaan on suomalaisen Tumba Tammisen studioalbumi vuodelta 1976. ==Kappaleet== * Kukkani lumen alla * Korholan komiassa talossa * Kirje sieltä jostakin * Ennemmin tai myöhemmin * Metsätorpan Marjatta * Rempallaan (tässä: Ihanasti rempallaan) * Yö kerran unhoa annoit * Muistoja Kuusamosta * Viimeinen ruusu * Saimaan rannan laulu * Kesäilta Saimaalla * Valkoiset kielot Luokka:Vuoden 1976 albumit Luokka:Suomalaiset albumit
Letícia Spiller

Letícia Pena Spiller (s. 19. kesäkuuta 1973 Rio de Janeiro)http://ondeanda.multiply.com/photos/album/871 on brasilialainen näyttelijä. ==Lähteet== == Aiheesta muualla == * Luokka:Brasilialaiset näyttelijät Luokka:Vuonna 1973 syntyneet Luokka:Elävät henkilöt
QRpedia

QRpedia on järjestelmä, jonka tuottama QR-koodi avaa tiettyyn aiheeseen liittyvän Wikipedian sivun, kun käyttäjä skannaa koodin kamerakännykällään. Sovellus tunnistaa mobiililaitteen kielivalinnan ja etsii Wikipedia-artikkelin samalla kielellä, jos sellainen on luotu. Artikkeli esitetään kannettaville laitteille optimoidussa muodossa. QRpediaa on käytetty museoissa antamaan näyttelyesineistä taustatietoja monella kielellä, ilman että museon seiniä peittävät suurikokoiset tekstitaulut. Esimerkkejä sitä hyödyntäneistä museoista ovat Derbyn kaupunginmuseo ja Fundació Joan Miró, joka liitti koodit ulkomaille kiertoon lähteneeseen näyttelyynsä. Myös Britannian kansallisarkisto aloitti koodeja käyttävän projektin näyttelytilassaan. Sovellus käyttää Wikipedian APIa, ja sen lähdekoodi on julkaistu vapaalla lisenssillä (MIT). Sen kehittämiseen osallistuivat Britannian Wikimedian puheenjohtaja Roger Bamkin, Derbyn kaupunginmuseo ja Web-konsultti Terence Eden. == Lähteet == == Aiheesta muualla == *QRpedia.org Luokka:Logistiikka Luokka:Wikipedia
Meir Shalev

Meir Shalev () (1948 Nahalal, Israel – 11. huhtikuuta 2023) oli israelilainen kirjailija. Häntä pidetään yhtenä Israelin arvostetuimmista kirjailijoista.Vesa Sirén, Satiirikko keksi tien rauhaan, Helsingin Sanomat, 17.12.2011 sivu C 2 Shalev palveli aikanaan Golanin prikaatissa ja osallistui 1960-luvun lopulla sekä kuuden päivän sodan ja näännytyssodan taisteluihin. Hän oli koulutukseltaan biologi. Uransa alussa Shalev veti televisiossa ja radiossa satiirisia ohjelmia mutta jätti television talkshow’n 40-vuotiaana ja kirjoitti esikoisromaaninsa. Ensimmäinen romaani Roman Russi ('Venäläinen romaani' ilmestynyt englanniksi nimellä The Blue Mountain) ilmestyi 1988. Se oli suosittu ja teki Shalevista välittömästi Israelin arvostetuimpiin kuuluvan nykykirjailijan. Kirja oli myös hänen kansainvälinen läpimurtonsa, joka on käännetty 12 kielelle. Vuonna 2009 on ilmestynyt muistelmateos, jonka englanninnos on nimeltään My Russian Grandmother and her American Vacuum Cleaner (’Venäläinen isoäitini ja hänen amerikkalainen imurinsa’). Shalev kirjoitti myös tietokirjoja ja 14 lastenkirjaa, ja hänellä oli viikoittainen kolumni sanomalehti Yediot Ahronotin viikonvaihdenumerossa. Siinä hän esitti satiirisia kommentteja hallituksen politiikasta ja voivotteli israelilaisten tilannetta. Shalev esiintyi hyvin suorasanaisesti myös haastattelijoita kohtaan, mutta oli silti Israelin rakastetuimpia kirjailijoita. Israelilaisen verkkouutissivuston Ynetin kahdensadan kaikkien aikojen merkittävimmän israelilaisen äänestyksessä hän oli 42.Houston.mfa.gov.il Israelin Houstonin konsulaatti, viitattu 17.12.2011 Shalevin isovanhemmat olivat Israeliin muuttaneita itäeurooppalaisia ortodoksijuutalaisia. Hänen sukunsa oli hyvin kirjallista. Isä oli runoilija Jitzhak Shalev, ja kirjailija Zeruja Shalev oli hänen serkkunsa.Shelly Paz, True to his words, Jerusalem Post, viitattu 18.12.2011 ==Lähteet== ==Aiheesta muualla== * Meir Shalev , lyhyt elämäkerta ja teosluettelo Israelin kirjallisuuden kääntämisen laitoksen sivustolla. * Puhe toukokuussa 2007 Tel Avivissa * Breakfast with the Dalai Lama, englanninkielinen haastattelu, saksalainen Unique-lehti, kesäkuu 2011 Luokka:Israelilaiset kirjailijat Luokka:Vuonna 1948 syntyneet Luokka:Vuonna 2023 kuolleet
Humppa-Veikot jälleen

Humppa-Veikot jälleen on suomalaisen Humppa-Veikot-yhtyeen studioalbumi vuodelta 1971. ==Kappaleet== # # # # # # # # # # # # Luokka:Vuoden 1971 albumit Luokka:Humppa-Veikkojen albumit
Humppa-Veikot keikalla

Humppa-Veikot keikalla on suomalaisen Humppa-Veikot-yhtyeen studioalbumi vuodelta 1973. Levyllä soittavat Ingmar Englund (kitara ja banjo), Pauli Granfelt (viulu ja trumpetti), Josef Kaartinen (saksofoni), Eino Katajavuori (ksylofoni), Yrjö Luukkonen (harmonikka), Gösta Möller (tuuba) ja Kullervo Linna (rummut). Humppa-Veikot keikalla -levyn takakansi. ==Kappaleet== # # (Henry Theel) # (Henry Theel) # (Pentti Tuominen) # (laulusolisti Pentti Tuominen) # (Teijo Joutsela) # (Kauko Urhonen) # (Pentti Tuominen) # (Lasse Kuusela) # (Matti Louhivuori) # (Matti Louhivuori) # (Esko Rahkonen) # (Eino Katajavuori) ==Lähteet== Luokka:Vuoden 1973 albumit Luokka:Humppa-Veikkojen albumit
CasaPound

CasaPound (tai ”Casa Pound”, ) on italialainen uusfasistinen puolue, joka sai alkunsa talonvaltausliikkeenä Rooman kaupungin asuntopolitiikkaa vastustaneista fasisteista vuonna 2003. Liike myös tarjoaa arkielämän palveluja ja naapuriyhteisöllisyyttä mutta ”vain italialaisille”.Ei ole yhtä äärioikeistoa - keitä Suomen vastarintaliike kutsui Helsinkiin?, Mika Brunila, SuomenKuvalehti.fi 21.10.2011 == Ideologia == Järjestön varapuheenjohtajan Simone di Stefanon mukaan järjestö kannattaa Mussolinin fasismia mutta pitää rotulakeja virheenä.Italy's fascists stay true to Mussolini's ideology, The Guardian, 6.11.2011 CasaPoundin talouspoliittiset näkemykset ovat täsmälleen samat kuin Mussolinin: ”Haluamme, että viestintä, liikenne, energia ja terveydenhoito kansallistetaan ja valtio rakentaa taloja, jotka se myy halvalla perheille”. Maahanmuuttoa järjestö vastustaa, koska maahanmuuttajat polkevat palkkoja. Fasistitervehdykset kuuluvat hautajaisiin. Järjestö valtaa taloja, edistää halpaa asumista sekä tukee velallisia ja luonnonkatastrofien uhreja. == Järjestö == CasaPoundilla on 5 000 jäsentä. Uusnatsistinen Suomen vastarintaliike järjesti lokakuussa 2011 tilaisuuden, johon kutsuttiin Euroopan äärioikeistolaisia sosiaalisia talonvaltausliikkeitä, muun muassa CasaPound. == Nimen etymologia == Ryhmä on saanut nimensä Mussolinia tukeneen yhdysvaltalaisen runoilijan Ezra Poundin mukaan. Toisaalta nimi viittaa myös Roomassa vuonna 2003 vallattuun taloon CasaPound.CNN International, viitattu 28.7.2012 Poundin tytär Mary De Rachewiltz yrittää saada tuomioistuimen kautta kieltoa isänsä nimen käytölle.Ezra Pound's daughter fights to wrest the renegade poet's legacy from fascists, Guardian 14.1.2012, viitattu 28.7.2012 Valtaajat halusivat teollaan ilmaista vastalauseensa kaupungin asuntopolitiikkaa kohtaan. Järjestö ammentaa italialaisen sosiaalisen oikeiston (destra soziale) perinteestä, mutta on omaksunut toimintamalleja Italian vasemmiston perinteestä. Sen tavoitteena on vahvistaa ydinperhettä ja muita perinteisiä järjestelmiä, ja toimintaa kohdistetaan vain ”italialaisiin”. == Väkivalta == Italian vasemmistojärjestöjen mukaan CasaPoundin kannattajat ovat hyökänneet toistuvasti heidän kimppuunsa. CasaPoundin varapuheenjohtaja kiistää tämän ja sanoo järjestönsä olevan itse vasemmistolaisten hyökkäysten uhri. Järjestön puheenjohtajan yhtyeen konserteissa yleisön harjoittamaa keskinäistä vyöpiiskausta hän puolustelee. Järjestön toimintatapoihin kuuluu kuitenkin häikäilemätön poliittinen väkivalta, muun muassa hyökkäykset opiskelijajärjestöjä vastaan, mutta se on suojautunut löyhällä yhteistyöllä pienten mutta vakiintuneiden oikeistolaisten puolueiden kanssa ja saanut näin parlamentaarista suojaa laittomalle toiminnalleen. ==Katso myös== * Blocco Studentesco ==Lähteet== ==Aiheesta muualla== * CasaPound Luokka:Italian politiikka Luokka:Nationalistiset järjestöt‎
Kullervo Linnan Humppa-Veikot solisteineen

Kullervo Linnan Humppa-Veikot solisteineen on suomalaisen Humppa-Veikot- yhtyeen studioalbumi vuodelta 1984. ==Kappaleet== # # # # # # # # # # # # # # # # # # == Lähteet == Luokka:Vuoden 1984 albumit Luokka:Humppa-Veikkojen albumit
Humppa-Veikot (slp33)

Humppa-Veikot on suomalaisen Humppa-Veikot-yhtyeen studioalbumi vuodelta 1962. ==Kappaleet== # # # # # # # # # # # # Luokka:Vuoden 1962 albumit Luokka:Humppa-Veikkojen albumit
King of Rome

King of Rome oli englantilainen kirjekyyhky, joka voitti vuonna 1913 kilpalennon Roomasta kotiinsa Englantiin. Kilpailussa päästettiin Roomasta liikkeelle 1200 kirjekyyhkyä, jotka alkoivat etsiä reittiä koteihinsa eri puolilla Pohjois-Eurooppaa. Noin seitsemän prosenttia linnuista palasi, ja nopein sai nimen The King of Rome. Kilpailun aikana oli myrsky, jossa monet linnuista saivat surmansa. Linnun kasvattaja Charles Hudson kuului sukuun, jossa harrastettiin kyyhkysten kasvattamista kilpailuihin. Hän oli kasvattanut monia voittajakyyhkysiä takapihallaan Derbyn Friars Gatessa. Kun King of Rome oli voittanut kuuluisan yli tuhannen mailin kilpailun, siitä tuli ostotarjouksia Amerikkaa myöten.The King of Rome - Charlie Hudson's famous racing Pigeon Derby Photos Kun lintu kuoli, Hudson antoi sen täytettäväksi, ja vuonna 1946 hän lahjoitti täytetyn linnun Derbyn kaupunginmuseoon. Linnusta on tehty laulu ja kuvakirja. == Lähteet == Luokka:Kuuluisat linnut
Tuomas Eerola

Tuomas Eerola (s. 27. maaliskuuta 1971 Kangasala) on suomalainen musiikkitieteilijä. Hän valmistui Jyväskylän yliopistosta filosofian maisteriksi 1997 pääaineenaan musiikkitiede. Jatko-opintoja hän suoritti Leicesterin yliopistossa, Isossa-Britanniassa (1999–2000) sekä monitieteisessä Pythagoras-tutkijakoulussa (2000–2003). Hän väitteli filosofian tohtoriksi vuonna 2003 (Jyväskylän yliopisto) ja hänen musiikin havaitsemista käsittelevä väitöskirjansa palkittiin samana vuonna Jyväskylän yliopiston humanistisen tiedekunnan parhaana. Eerola on toiminut vuodesta 1997 lähtien eri tehtävissä Jyväskylän yliopiston musiikin laitoksella. Eerola on monitieteisen musiikintutkimuksen huippututkimusyksikön sekä Musiikin tutkimuksen valtakunnallisen tohtoriohjelman johtoryhmän jäsen. Hän on edistänyt tieteenalaansa Suomen musiikkitieteellisessä seurassa eri rooleissa vuosina 1999–2011. Vuonna 2011 Eerolalle myönnettiin Jyväskylän yliopiston tieteellisen tiedon julkistamispalkinto. Eerolan erityisalaa on musiikkipsykologia, erityisesti musiikki ja tunteet, musiikin havaitseminen sekä musiikki ja liike. Hänen yli 100 julkaisua löytyy helpoimmiten Google Scholar -palvelusta.Google Scholar Profile. "Google Scholar Profile Tuomas Eerola", Google Scholar, Viitattu 15.1.2018. Hän toimi musiikkitieteen professorina Jyväskylän yliopiston musiikin laitoksella vuosina 2010-2017. Vuodesta 2013 lähtien Eerola on työskennellyt musiikkipsykologian professorina Englannissa, Durhamin yliopiston musiikin laitoksella. == Lähteet == * ===Viitteet=== Luokka:Suomalaiset musiikkitieteilijät Luokka:Musiikkipsykologit Luokka:Jyväskylän yliopiston professorit Luokka:Vuonna 1971 syntyneet Luokka:Elävät henkilöt Luokka:Suomalaiset professorit
Myöhäismoderni

Myöhäismoderni (tai notkea moderni) pyrkii kuvaamaan joidenkin pitkälle kehittyneiden nykyajan yhteiskuntien tilaa. Sen kontekstissa yhteiskuntien tilaa pidetään modernin jatkumona selvästi erilaisen uuden ajan (postmodernin) sijaan. Myöhäismodernia määrittävät kompleksiset, globaalit kapitalistiset taloudet ja siirtymä valtion tuesta ja avustuksista yksityisiin palveluihin. Erityisesti Ulrich Beck, Zygmunt Bauman ja Anthony Giddens tunnetaan myöhäismodernin käsitteen tutkijoina ja puolestapuhujina. Luokka:Sosiologia
Unohtumattomat Humppa-Veikot

Unohtumattomat Humppa-Veikot on suomalaisen Humppa-Veikot-yhtyeen kokoelma- albumi vuodelta 2004. ==Kappaleet== # # # # # # # # # # # # # # # # # # # # # # # # # # # # # # # # # # # # # # # # # # # # # # == Lähteet == Luokka:Vuoden 2004 kokoelma-albumit Luokka:Humppa-Veikkojen albumit Luokka:Valitut Palat
Diego López de Salcedo

Diego López de Salcedo oli ensimmäinen Espanjan kuningasta edustanut kuvernööri Hondurasissa.Colonial era Countries and their cultures: Honduran- americans Hän saapui maahan lokakuussa 1526, jolloin Hondurasin espanjalaiset konkistadorit kamppailivat keskenään valtaamiensa maa-alueiden hallinnasta. López de Salvedon saapuminen rauhoitti tilanteen heidän välillään. Sen sijaan alkuperäisasukkaat, jotka olivat tehneet rauhan Hernán Cortésin kanssa, nousivat usein kapinaan López de Salcedon aikana. Hän pyrki laajentamaan määräysvaltaansa Nicaraguaan, minkä takia nicaragualaiset vangitsivat hänet. Pian tämän jälkeen Hondurasin ja Nicaraguan rajoista sovittiin ja López de Salcedo vapautettiin. Hän palasi kuitenkin Hondurasiin vasta vuonna 1529. == Lähteet == Luokka:Espanjalaiset tutkimusmatkailijat ja konkistadorit